10 jaar tronkstraf ná 15 se dood - Maroela Media
ŉ Taxibestuurder is Donderdag 10 jaar tronkstraf opgelê ná die sy roekelose bestuur die lewens van 15 mense geëis het.
Khululeka Gwala (24) is op 15 aanklagte van strafbare manslag skuldig bevind, maar op vier aanklagte van poging tot moord vrygespreek vir die mense wat beseer is in die ongeluk. ŉ Kind is wees gelaat nadat hy albei sy ouers in die ongeluk verloor het.
Gwala het in September 2011 onderweg na Pietermaritzburg by ŉ afdraende afgejaag en twee soliede sperstrepe oorgesteek en in die aankomende verkeer se baan gery om ander voertuie verby te steek. Hy het om ŉ draai steeds in die aankomende verkeer se baan gery alhoewel die sig hier slegs 80m is. Sy taxi het ŉ motor rakelings getref en hy het ŉ aankomende vragmotor getref. Die voertuig het op ŉ skuinste beland met die vragmotor bo-op.
Waarnemende regter Piet Bezuidenhout sê Gwala het ŉ bewuste besluit gemaak om die dubbelsperstreep oor te steek en steeds aan te hou om die spoedgrens te verbreek. “Sy poging om weer in sy baan te kom was ŉ hoërisiko-beweging,” het Bezuidenhout gesê.
Bezuidenhout sê taxibestuurders het ŉ groot verantwoordelikheid om die veiligheid van hul passasiers te verseker. ŉ Polisiebeampte het gesê die ongelukstoneel was die ergste wat hy in 20 jaar gesien het.
Sy staf moes swaarder gewees het.